ตอนนี่อายุ20ค่ะแต่ประจำเดือนขาด2ปีแล้วค่ะ
สวัสดีค่ะ การที่ประจำเดือนไม่มานาน 2 ปี อาจเกิดจาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น6. รังไข่เสื่อมก่อนกำหนด หรือเข้าสู่วัยหมดประจำเดือน แต่จะพบในผู้หญิงอายุ 40 ปีขึ้นไปแนะนำว่าควรต้องไปพบสูติ-นรีแพทย์เพื่อตรวจหาสาหตุค่ะ ทั้งนี้ หากได้มีเพศสัมพันธ์มาเรื่อยๆ แนะนำควรตรวจหาการตั้งครรภ์ดูด้วยนะคะ เพราะอาจเกิดการตั้งครรภ์ขึ้นมาเมื่อไหร่ก็ได้ แม้จะไม่มีประจำเดือนมาค่ะ